Αναγγελία Λειτουργίας Τουριστικού Γραφείου
Γνωστοποίηση στο Ο.Π.Σ.-Α.Δ.Ε. (σχετικός παρακάτω σύνδεσμος), στην οποία δίνονται πληροφορίες σχετικά με: α. τον φορέα άσκησης της δραστηριότητας, β. τη θέση της δραστηριότητας (διεύθυνση και γεωγραφικές συντεταγμένες), γ. την ασκούμενη δραστηριότητα (Κωδικός NACE, Αρ. ΜΗ.Τ.Ε., Αριθμός πρωτ. κατάθεσης εγγυητικής επιστολής ή εγγυοδοτικής παρακαταθήκης, διακριτικός τίτλος εφόσον έχει εγκριθεί) και αναρτώνται σε ψηφιακή μορφή όλα τα απαιτούμενα δικαιολογητικά.
Σε περίπτωση που το τουριστικό γραφείο είναι διοργανωτής/πωλητής τουριστικών πακέτων (π.δ. 7/2018 (Α’12)), απαιτείται ασφαλιστήριο συμβόλαιο (αστικής επαγγελματικής ευθύνης), στο οποίο να αναγράφεται ο αριθμός του ασφαλιστηρίου και η επωνυμία της ασφαλιστικής εταιρίας. Το εν λόγω ασφαλιστήριο αναρτάται σε ψηφιακή μορφή στο Ο.Π.Σ.-Α.Δ.Ε. ΜΕΤΑΒΟΛΗ ΓΝΩΣΤΟΠΟΙΗΣΗΣ Αν πρόκειται να μεταβληθούν τα στοιχεία της γνωστοποίησης ίδρυσης και λειτουργίας του τουριστικού γραφείου, ο φορέας της δραστηριότητας υποχρεούται σε προηγούμενη γνωστοποίηση της επιδιωκόμενης μεταβολής. Η διαδικασία που ακολουθείται για υποβολή της γνωστοποίησης των στοιχείων που πρόκειται να μεταβληθούν, είναι η ίδια με τη διαδικασία αρχικής γνωστοποίησης. Ειδικά αν η μεταβολή συνίσταται σε αλλαγή του φορέα της δραστηριότητας, σύμφωνα με το άρθρο 9 του ν. 4442/2016, ο παλαιός και ο νέος φορέας της δραστηριότητας προβαίνουν ο καθένας σε γνωστοποίηση της μεταβολής εντός δέκα (10) ημερών από την αλλαγή. Η γνωστοποίηση αφορά μόνο τις πληροφορίες σχετικά με τον νέο φορέα της δραστηριότητας (γνωστοποίηση των νέων στοιχείων και δικαιολογητικών που εκδίδονται στο όνομα του νέου φορέα). Η εγγυητική επιστολή εκδίδεται στο πρόσωπο του νέου φορέα και κατατίθεται στην οικεία Περιφερειακή Υπηρεσία Τουρισμού του τόπου εγκατάστασης και λειτουργίας του τουριστικού γραφείου. Η εγγυητική επιστολή που είχε εκδοθεί στο όνομα του παλαιού φορέα επιστρέφεται στην εκδούσα αρχή μετά την παρέλευση εξαμήνου από την ημερομηνία υποβολής της γνωστοποίησης μεταβολής και εφόσον συντρέξουν οι λοιπές νόμιμες προϋποθέσεις. Δεν επιτρέπεται αλλαγή του φορέα της δραστηριότητας, είτε πρόκειται για φυσικό είτε για νομικό πρόσωπο, εάν έχει διαπιστωθεί παράβαση της κείμενης νομοθεσίας που επισύρει το διοικητικό μέτρο της διακοπής της λειτουργίας του καταστήματος. Εάν ο νέος και παλαιός φορέας προβούν στη μεταβολή κατά παράβαση του προηγούμενου εδαφίου, η διακοπή της λειτουργίας επέρχεται στο νέο φορέα. Σε περίπτωση έγκρισης διακριτικού τίτλου τουριστικού γραφείου από την οικεία Περιφερειακή Υπηρεσία Τουρισμού μετά την υποβολή γνωστοποίησης λειτουργίας, ο φορέας της δραστηριότητας προβαίνει σε μεταβολή στοιχείων γνωστοποίησης. Σε περίπτωση αλλαγής φορέα δραστηριότητας για τον διακριτικό τίτλο του τουριστικού γραφείου ακολουθούνται οι προβλεπόμενες στο άρθρο 2 του ν. 393/1976 (Α’ 199) διαδικασίες. Σε περίπτωση διακοπής της λειτουργίας της δραστηριότητας στον χώρο όπου ασκείται, ο φορέας της δραστηριότητας προβαίνει σε γνωστοποίηση της διακοπής. Μετά την ολοκλήρωση της δήλωσης διακοπής της γνωστοποίησης ο φορέας λαμβάνει αντίγραφο αποδεικτικού μέσω του ηλεκτρονικού συστήματος. Σε περίπτωση μεταβολής του τόπου άσκησης της δραστηριότητας, ο φορέας υποχρεούται να υποβάλει νέα γνωστοποίηση, και να προβεί στην ακύρωση της γνωστοποίησης για την παλαιά έδρα.
Ο αιτών να είναι κάτοχος κωδικών TAXISnet.
Ο ενδιαφερόμενος θα πρέπει να μην έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη.
Ο ενδιαφερόμενος (φυσικό και νομικό πρόσωπο) δεν πρέπει να έχει κηρυχθεί σε πτώχευση.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω. Δικαίωμα λειτουργίας τουριστικού γραφείου έχουν και φυσικά πρόσωπα, υπήκοοι τρίτων χωρών, καθώς και νομικά πρόσωπα που έχουν την έδρα τους σε τρίτες χώρες εφόσον καταστήσουν ειδικό πληρεξούσιο στην Ελλάδα. Το ανωτέρω δικαίωμα αναγνωρίζεται υπό την προϋπόθεση ότι σύμφωνα με την νομοθεσία της πολιτείας της ιθαγένειας ή της έδρας αυτών αναγνωρίζεται το ίδιο δικαίωμα και για Έλληνες πολίτες και για επιχειρήσεις που έχουν την έδρα τους στην Ελλάδα.
Ο ενδιαφερόμενος θα πρέπει να έχει συνάψει μισθωτήριο συμβόλαιο ή να διαθέτει τίτλους ιδιοκτησίας γραφειακής εγκατάστασης. Στην περίπτωση που το τουριστικό γραφείο λειτουργεί αποκλειστικά μέσω διαδικτύου, αντί των ανωτέρω, απαιτείται αντίγραφο έναρξης επιτηδεύματος Δ.Ο.Υ.
Κατάθεση Εγγυητικής επιστολής υπέρ Ελληνικού Δημοσίου, πενταετούς διάρκειας, ύψους 5.000 ευρώ, από χρηματοπιστωτικά ιδρύματα εγκατεστημένα στην Ελλάδα ή σε άλλο κράτος-μέλος της Ε.Ε.. Εναλλακτικά, κατάθεση ισόποσης εγγυοδοτικής παρακαταθήκης, από το Ταμείο Παρακαταθηκών και Δανείων, σύμφωνα με τις διατάξεις του άρθρου 17 του ν. 3646/1928 (Α’ 154). Στην περίπτωση αυτή δεν αναγράφεται διάρκεια ισχύος.
Προϋποθέσεις περί μη τέλεσης αξιόποινων πράξεων
Η διαδικασία αφορά στη γνωστοποίηση λειτουργίας τουριστικού γραφείου (ή υποκαταστήματος τουριστικού γραφείου), η οποία έχει αντικαταστήσει τη χορήγηση βεβαίωσης συνδρομής νομίμων προϋποθέσεων για τη λειτουργία τουριστικού γραφείου. Τα τουριστικά γραφεία λειτουργούν νόμιμα μετά από τη συγκέντρωση των απαιτούμενων δικαιολογητικών και ακολούθως την υποβολή γνωστοποίησης λειτουργίας στο Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων (Ο.Π.Σ.-Α.Δ.Ε.) του άρθρου 14 του ν. 4442/2016. Πριν την υποβολή της γνωστοποίησης ο φορέας δραστηριότητας υποχρεούται να καταθέσει στην οικεία Περιφερειακή Υπηρεσία Τουρισμού εγγυητική επιστολή υπέρ Ελληνικού Δημοσίου, πενταετούς διάρκειας, σύμφωνα με το Παράρτημα ΙΙ της υπ’ αριθμ. 18914/2021 κ.υ.α. (Β’ 5161) ή ισόποση εγγυοδοτική παρακαταθήκη, η οποία εκδίδεται από το Ταμείο Παρακαταθηκών και Δανείων. Δικαίωμα λειτουργίας τουριστικού γραφείου έχουν και φυσικά πρόσωπα, υπήκοοι τρίτων χωρών, καθώς και νομικά πρόσωπα που έχουν την έδρα τους σε τρίτες χώρες εφόσον καταστήσουν ειδικό πληρεξούσιο στην Ελλάδα. Το ανωτέρω δικαίωμα αναγνωρίζεται υπό την προϋπόθεση ότι σύμφωνα με την νομοθεσία της πολιτείας της ιθαγένειας ή της έδρας αυτών αναγνωρίζεται το ίδιο δικαίωμα και για Έλληνες πολίτες και για επιχειρήσεις που έχουν την έδρα τους στην Ελλάδα. Άλλως, τα φυσικά ή νομικά πρόσωπα που αναφέρονται στο πρώτο εδάφιο δικαιούνται να παρέχουν τουριστικές υπηρεσίες μόνο εφόσον συμβάλλονται για το σκοπό αυτόν με τουριστικό γραφείο που λειτουργεί νόμιμα στην Ελλάδα.
Ενιαίο Πιστοποιητικό Δικαστικής Φερεγγυότητας ή ισοδύναμο έγγραφο, όταν ο αιτών (φυσικό ή νομικό πρόσωπο) έχει την ιθαγένεια άλλου κράτους - μέλους της Ε.Ε.
Αντίγραφο έναρξης επιτηδεύματος από την οικεία Δ.Ο.Υ.
Μισθωτήριο συμβόλαιο ή τίτλοι ιδιοκτησίας γραφειακής εγκατάστασης του τουριστικού γραφείου, εκτός αν το τουριστικό γραφείο λειτουργεί αποκλειστικά μέσω διαδικτύου.
Αντίγραφο ποινικού Μητρώου γενικής χρήσης, έκδοσης τελευταίου τριμήνου, ή ισοδύναμο έγγραφο, όταν ο αιτών έχει την ιθαγένεια άλλου κράτους μέλους της Ε.Ε.
Εγγυητική επιστολή ύψους 5.000€, πενταετούς διάρκειας, η οποία εκδίδεται υπέρ Ελληνικού Δημοσίου από χρηματοπιστωτικά ιδρύματα και από ασφαλιστικές εταιρείες ή ισόποση εγγυοδοτική παρακαταθήκη, η οποία εκδίδεται από το Ταμείο Παρακαταθηκών και Δανείων.
Καταστατικό της εταιρείας και τυχόν τροποποιήσεις αυτού, με τα αντίστοιχα ΦΕΚ δημοσίευσής τους, νομιμοποιητικό έγγραφο περί νόμιμης εκπροσώπησης του νομικού προσώπου, πιστοποιητικό εταιρικών μεταβολών, που εκδίδεται για τις ΕΠΕ, ΟΕ, ΕΕ, ΑΕ και τις ΙΚΕ από την αρμόδια προς τούτο αρχή.
Αποδεικτικό καταβολής του αντιτίμου του παραβόλου.
Σύμφωνα το άρθρο 4 του ν. 393/1976 (Α’ 199), επιτρέπεται η λειτουργία τουριστικών γραφείων τα οποία μπορούν να παρέχουν αποκλειστικά και μόνο μέσω διαδικτύου τις υπηρεσίες που προβλέπονται στην παράγραφο 2 του άρθρου 1 του ως άνω αναφερόμενου νόμου. Τα τουριστικά αυτά γραφεία οφείλουν στο διακριτικό τίτλο τους να περιέχουν τον όρο «Ηλεκτρονικές Υπηρεσίες» (e-service). Στην περίπτωση αυτή, αντί τίτλων ιδιοκτησίας ή μισθωτηρίου συμβολαίου γραφειακής εγκατάστασης τουριστικού γραφείου, απαιτείται αντίγραφο έναρξης επιτηδεύματος Δ.Ο.Υ.
Αντίγραφο ποινικού Μητρώου γενικής χρήσης, από το οποίο να προκύπτει ότι ο φορέας της δραστηριότητας δεν έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Στην περίπτωση που φορέας της δραστηριότητας είναι νομικό πρόσωπο ο έλεγχος του ποινικού Μητρώου αφορά τον νόμιμο εκπρόσωπο. Ανανεώνεται αυτεπάγγελτα από την οικεία ΠΥΤ, ανά πέντε έτη. *Φυσικά πρόσωπα που έχουν την ιθαγένεια άλλου κράτους - μέλους της Ε.Ε. ή νομικά πρόσωπα που έχουν την έδρα τους σε άλλο κράτος - μέλος της Ε.Ε., οφείλουν να διαθέτουν ισοδύναμα έγγραφα που έχουν εκδοθεί από αρμόδια δικαστική ή διοικητική αρχή του κράτους - μέλους με τα οποία βεβαιώνεται η μη καταδίκη για τα ανωτέρω αδικήματα και η μη κήρυξη σε πτώχευση. Αν στη χώρα καταγωγής ή προέλευσης δεν προβλέπεται η έκδοση εγγράφου ισοδύναμου προς το απόσπασμα ποινικού Μητρώου ή το πιστοποιητικό μη κήρυξης σε πτώχευση, τούτο είναι δυνατόν να αντικατασταθεί από ένορκη βεβαίωση ή για τα κράτη όπου δεν υφίσταται τέτοια, από υπεύθυνη δήλωση, η οποία υποβάλλεται από τον φορέα της δραστηριότητας ενώπιον της αρμόδιας δικαστικής ή διοικητικής αρχής ή, κατά περίπτωση, ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Η δήλωση περί μη κήρυξης σε πτώχευση μπορεί επίσης να δοθεί ενώπιον αρμόδιου επαγγελματικού οργανισμού. Ανανεώνεται με ευθύνη του φορέα της δραστηριότητας, ανά πέντε έτη.
Στην περίπτωση που φορέας της δραστηριότητας είναι νομικό πρόσωπο το Πιστοποιητικό εκδίδεται τόσο για το νομικό πρόσωπο όσο και για τον νόμιμο εκπρόσωπό του. Ανανεώνεται αυτεπάγγελτα από την οικεία ΠΥΤ, ανά πέντε έτη. *Φυσικά πρόσωπα που έχουν την ιθαγένεια άλλου κράτους - μέλους της Ε.Ε. ή νομικά πρόσωπα που έχουν την έδρα τους σε άλλο κράτος - μέλος της Ε.Ε., οφείλουν να διαθέτουν ισοδύναμα έγγραφα που έχουν εκδοθεί από αρμόδια δικαστική ή διοικητική αρχή του κράτους - μέλους με τα οποία βεβαιώνεται η μη καταδίκη για τα ανωτέρω αδικήματα και η μη κήρυξη σε πτώχευση. Αν στη χώρα καταγωγής ή προέλευσης δεν προβλέπεται η έκδοση εγγράφου ισοδύναμου προς το απόσπασμα ποινικού Μητρώου ή το πιστοποιητικό μη κήρυξης σε πτώχευση, τούτο είναι δυνατόν να αντικατασταθεί από ένορκη βεβαίωση ή για τα κράτη όπου δεν υφίσταται τέτοια, από υπεύθυνη δήλωση, η οποία υποβάλλεται από τον φορέα της δραστηριότητας ενώπιον της αρμόδιας δικαστικής ή διοικητικής αρχής ή, κατά περίπτωση, ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Η δήλωση περί μη κήρυξης σε πτώχευση μπορεί επίσης να δοθεί ενώπιον αρμόδιου επαγγελματικού οργανισμού. Ανανεώνεται με ευθύνη του φορέα της δραστηριότητας, ανά πέντε έτη.
Η εγγυητική επιστολή εκδίδεται για το τουριστικό γραφείο από χρηματοπιστωτικά ιδρύματα εγκατεστημένα στην Ελλάδα ή σε άλλο κράτος μέλος της Ε.Ε. και από ασφαλιστικές εταιρείες που έχουν έδρα στην Ελλάδα, υπέρ Ελληνικού Δημοσίου, σύμφωνα με το σχετικό Πρότυπο του Παραρτήματος ΙΙ της υπ’ αριθμ. 18914/2021 κ.υ.α. (Β’ 5161) και κατατίθεται στην οικεία ΠΥΤ πριν την υποβολή της γνωστοποίησης. Το αποδεικτικό κατάθεσης της εγγυητικής επιστολής στην οικεία ΠΥΤ αναρτάται σε ψηφιακή μορφή στο Ο.Π.Σ.-Α.Δ.Ε. Εναλλακτικά, ο ενδιαφερόμενος μπορεί να καταθέτει ισόποση εγγυοδοτική παρακαταθήκη, η οποία εκδίδεται από το Ταμείο Παρακαταθηκών και Δανείων, σύμφωνα με τις διατάξεις του άρθρου 17 του ν. 3646/1928 (Α’ 154). Στην περίπτωση αυτή δεν αναγράφεται η ισχύς της.
Αφορά αποκλειστικά τα διαδικτυακά τουριστικά γραφεία. *Σύμφωνα το άρθρο 4 του ν. 393/1976 (Α’ 199), επιτρέπεται η λειτουργία τουριστικών γραφείων τα οποία μπορούν να παρέχουν αποκλειστικά και μόνο μέσω διαδικτύου τις υπηρεσίες που προβλέπονται στην παράγραφο 2 του άρθρου 1 του ως άνω αναφερόμενου νόμου. Τα τουριστικά αυτά γραφεία οφείλουν στο διακριτικό τίτλο τους να περιέχουν τον όρο «Ηλεκτρονικές Υπηρεσίες» (e-service). Στην περίπτωση αυτή, αντί τίτλων ιδιοκτησίας ή μισθωτηρίου συμβολαίου γραφειακής εγκατάστασης τουριστικού γραφείου, απαιτείται αντίγραφο έναρξης επιτηδεύματος Δ.Ο.Υ.
Η υποχρέωση κατάθεσης αίρεται εφόσον καταστεί δυνατή η αυτεπάγγελτη αναζήτησή τους από την οικεία ΠΥΤ, μέσω του Γενικού Εμπορικού Μητρώου (ΓΕΜΗ).
Κατάθεση από τον αιτούντα (δια ζώσης ή ταχυδρομικά)
Γνωστοποίηση Λειτουργίας Τουριστικού Γραφείου
Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων - OpenBusiness
Τα τουριστικά γραφεία δύνανται να χρησιμοποιούν διακριτικό τίτλο για τις συναλλαγές τους. Ο διακριτικός τίτλος εγκρίνεται από την οικεία ΠΥΤ ύστερα από σχετική αίτηση του φορέα δραστηριότητας. Η Απόφαση έγκρισης διακριτικού τίτλου τουριστικού γραφείου δηλώνεται από τον φορέα της δραστηριότητας στο Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων (Ο.Π.Σ.-Α.Δ.Ε.) του άρθρου 14 του ν. 4442/2016. Τα νομίμως λειτουργούντα τουριστικά γραφεία μπορούν να ιδρύουν υποκαταστήματα σε όλη την Ελληνική Επικράτεια. Για τη νόμιμη λειτουργία των υποκαταστημάτων, απαιτείται διακριτή γνωστοποίηση στο Ο.Π.Σ.-Α.Δ.Ε.
Υποπαράγραφος Η.2. του άρθρου 1 (περ. 1, περ. 5Α)
Θεματικός Τουρισμός - Ειδικές Μορφές Τουρισμού - Ρυθμίσεις για τον εκσυγχρονισμό του θεσμικού πλαισίου στον τομέα του τουρισμού και της τουριστικής εκπαίδευσης - στήριξη τουριστικής επιχειρηματικότητας και άλλες διατάξεις
Απλούστευση διαδικασιών λειτουργίας τουριστικών επιχειρήσεων και τουριστικών υποδομών, ειδικές μορφές τουρισμού και άλλες διατάξεις. Εγγραφή ΜΗ.ΤΕ.
Ίδρυση και λειτουργία τουριστικών γραφείων Προσθήκη Κεφαλαίου ΛΕ΄ στον ν. 4442/2016
Καθορισμός διαδικασίας, περιεχομένου, δικαιολογητικών, παραβόλου και κυρώσεων για τη γνωστοποίηση λειτουργίας τουριστικών γραφείων
Λειτουργία του πληροφοριακού συστήματος «Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων (ΟΠΣ ΑΔΕ)» του άρθρου 14 του ν. 4442/2016
Πρότυποι τουριστικοί προορισμοί ολοκληρωμένης διαχείρισης, οργανισμοί διαχείρισης και προώθησης προορισμού, ιαματικές πηγές Ελλάδας και άλλες ρυθμίσεις για την ενίχυση τουριστικής ανάπτυξης
Νέο θεσμικό πλαίσιο για την άσκηση οικονομικής δραστηριότητας και άλλες διατάξεις
Εκμίσθωση Επιβατηγών Ιδιωτικής Χρήσης αυτοκινήτων με οδηγό
Οργανισμός Υπουργείου Τουρισμού - Αρμοδιότητα Π.Υ.Τ. για την υλοποίηση της διαδικασίας αναφοράς.
Περί Ιδρύσεως και Λειτουργίας Τουριστικών Γραφείων
Πριν την υποβολή της γνωστοποίησης ο φορέας της δραστηριότητας υποχρεούται να καταθέσει στην οικεία ΠΥΤ εγγυητική επιστολή υπέρ Ελληνικού Δημοσίου, πενταετούς διάρκειας, ή ισόποση εγγυοδοτική παρακαταθήκη, η οποία εκδίδεται από το Ταμείο Παρακαταθηκών και Δανείων.
Ο ενδιαφερόμενος υποβάλλει ηλεκτρονικά γνωστοποίηση λειτουργίας τουριστικού γραφείου στο Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων (Ο.Π.Σ.-Α.Δ.Ε.) του άρθρου 14 του ν. 4442/2016 και αναρτά όλα τα απαιτούμενα δικαιολογητικά. Αν πρόκειται να μεταβληθούν τα στοιχεία της ήδη υποβληθείσας γνωστοποίησης λειτουργίας του τουριστικού γραφείου, ο φορέας της δραστηριότητας προβαίνει σε γνωστοποίηση της επιδιωκόμενης μεταβολής. Η διαδικασία που ακολουθείται για υποβολή της γνωστοποίησης των στοιχείων που πρόκειται να μεταβληθούν, είναι η ίδια με τη διαδικασία αρχικής γνωστοποίησης.
Η οικεία ΠΥΤ κοινοποιεί αμελλητί και το αργότερο το αργότερο εντός πέντε (5) εργάσιμων ημερών τη γνωστοποίηση σε κάθε Υπηρεσία που κατά την κρίση της πρέπει να λάβει γνώση για τη λειτουργία της δραστηριότητας, προκειμένου να ασκήσει τους κατά νόμο προβλεπόμενους ελέγχους. Η κοινοποίηση γίνεται ηλεκτρονικά μέσω του συστήματος.
Κατάθεση στην οικεία ΠΥΤ εγγυητικής επιστολής υπέρ Ελληνικού Δημοσίου, ή ισόποσης εγγυοδοτικής παρακαταθήκης
Ηλεκτρονική Υποβολή Αίτησης Αρχικής (ή Μεταβολής) Γνωστοποίησης και ανάρτηση Δικαιολογητικών